Којково

**Којково** — село во североисточниот дел на Македонија, во Општина Кратово, во околината на градот Кратово.

## Географија и местоположба

[мини|300п|лево|Селото сместено високо во [Осоговски Планини|Осоговските Планини]]

Селото се наоѓа во источниот дел на територијата на Општина Кратово, во горното сливно подрачје на Злетовска Река, чиј атар се допира со подрачјето на Општина Пробиштип. Селото е планинско и раштркано, чии маала се издигаат на надморска височина од 780 до 1.120 метри. Од градот Кратово селото е оддалечено десет километри.

До селото се стигнува преку земјен пат, кој се двои од регионалниот пат 2232.

## Историја

Селото се споменува во османлиските даночни регистри на немуслиманското население од вилаетот Кратово во 1618-1619 година под името *Којкова* со 7 домаќинства.

Селото е запишано и во списокот на селата со немуслимански домаќинства во истиот вилает и во 1637 година со 6 домаќинства.

## Стопанство

Атарот на селото зафаќа простор од 11,8&nbsp;км2, при што преовладуваат шумите со површина од 709 хектари, на пасиштата отпаѓаат 226 хектари, а на обработливите површини 208 хектари.

Селото, во основа, може да се каже дека има полјоделско-шумарска функција.

## Население

Според статистиката на Васил К’нчов („Македонија. Етнографија и статистика“) од 1900 година Којково има 160 жители, сите Македонци христијани. Според егзархискиот секретар Димитар Мишев, („La Macédoine et sa Population Chrétienne“) во 1905 година во Којково имало 124 Македонци, под врховенството на Бугарската егзархија.

Според германска карта издадена во 1941 година, а заснована на пописот на Кралството Југославија од 1931 година, селото имало 150 Македонци.

Којково е мало село, коешто во 1961 година имало 202 жители, додека во 1994 година 62 жители, македонско население.

Според пописот од 2002 година, во селото Којково живееле 36 жители, сите Македонци.

Според последниот попис од 2021 година, во селото живееле 9 жители, сите Македонци.

## Самоуправа и политика

Кон крајот на  век, Којково било село во Кратовската каза на Отоманското Царство.

Селото се наоѓа во Општина Кратово, која била една од ретките општини во Македонија, која не била воопшто менувана во поглед на нејзините граници со новата територијална поделба на Македонија во 2004 година.

Во периодот од 1965 до 1996 година, селото се наоѓало во рамките на големата општина Кратово. Селото припаѓало на општината Кратово и во периодот 1955-1965 година.

Во периодот 1952-1955, селото било во рамките на тогашната Кратовска градска општина, во која покрај градот Кратово, се наоѓале и селата Близанци, Горно Кратово, Емирица, Железница, Живалево, Кавран, Кнежево, Којково, Куново, Мушково, Нежилово, Приковци, Туралево, Филиповци и Шлегово. Во периодот 1950-1952, селото се наоѓало во некогашната општина Мушково, во која влегувале селата Емирица, Каврак, Кнежево, Којково, Куново и Мушково.

### Избирачко место

Во селото се наоѓа избирачкото место бр. 0929 според Државната изборна комисија, сместено во простории на Петрева воденица.

На локалните избори во 2021 година, на ова избирачко место биле запишани вкупно 10 гласачи.

## Личности

;Родени во или по потекло од Којково
* Мите Анастасов — македонски револуционер.

## Галерија


Податотека:Воденица на Злетовска Река кај Којково 2.jpg|Воденица кај селото
Податотека:Поглед на Којково.jpg|Поглед на селото
Податотека:Злетовска Река кај Којково 2.jpg|Злетовска Река кај селото
Податотека:Чешма кај Којково.jpg|Чешма кај селото
Податотека:Долина на Злетовска Река.jpg|Долина на Злетовска Река
Податотека:Злетовска Река кај Којково.jpg|Злетовска Река кај селото
Податотека:Поток кај Којково.jpg|Поток кај селото
Податотека:Воденица на Злетовска Река кај Којково.jpg|Воденица кај селото


## Поврзано
* Општина Кратово
* Кратово

## Наводи

## Надворешни врски


Категорија:Села во Македонија
Категорија:Кратовски села
Категорија:Села во Општина Кратово